open-index/open-wikipedia-markdown huggingface dataset:
Kosova keskaegsed mälestusmärgid

**Kosova keskaegsed mälestusmärgid** on Kosovos asuv UNESCO maailmapärandi nimistu objektide rühm, neli keskaegset ehitismälestist, mis kujutavad endast Palaiologoste renessansi aegse romaani mõjudega Bütsantsi kirikuarhitektuuri säravaid näiteid. Erilise väärtusega on kirikute seinafreskod Balkanil välja kujunenud ja seal 13.–17. sajandil viljeldud iseloomulikus stiilis.

Mälestiste rühma kuuluvad üksikobjektid on
* 14. sajandi keskpaigas Serbia kuninga Stefan Dečanski ehitatud Dečani klooster, ühtlasi ka kuninga mausoleum.
* Peći patriarhaadi kloostrikompleks nelja kuppelkirikuga ja iseloomulike interjöörimaalingutega; 13. sajandi monumentaalsed freskod patriarhaadi vanimas, Apostlite kirikus.
* 14. sajandi alguse freskod Ljevisa Jumalaema kirikus on näited Palaiologoste renessansi aegsest maalimisstiilist, mis ühendas bütsantsi traditsiooni ja Lääne-Euroopa romaani kunsti jooned.
* Gračanica klooster

## Ajaloost
2004. aastal kanti UNESCO maailmapärandi hulka Dečani klooster. Kaks aastat hiljem, 2006. aastal lisati sellele veel kolm ehitismälestist samas piirkonnas ja ligikaudu samast perioodist.

2006. aastal kanti ehitised ohustatud maailmapärandiobjektide nimistusse raskuste tõttu neid hallata ja kaitsta piirkonnas kujunenud poliitilise ebastabiilsuse tõttu.

## Pildid

Pamje e Manastirit të Deçanit.jpg|Decani kloostri peakirik
8. Manastiri i Deçanit.JPG|Sisevaade
Pecka apside.jpg|Peci Apostlite kirik
Manastir - Pecka Patrijasija.JPG|Peci Jumalaema kirik
Saint Sava, Patriarchate of Peć (2).jpg|Püha Savva freskol Apostlite kirikus
Iglesia de Nuestra Señora de Ljevis, Prizren, Kosovo, 2014-04-16, DD 05.JPG|Ljevisa Jumalaema kirik
Црква Богородице Љевишке у Призрену 7.JPG|Vaade Ljevisa kiriku kuplisse
Manastiri i Graçanicës 4.JPG|Gračanica kloostri kirik


## Viited
Korruptsioonitaju indeks

**Korruptsioonitaju indeks** (inglise keeles *Corruption Perceptions Index* ehk **CPI**) on indeks, milles on maailma riigid järjestatud "ekspertarvamuste ja arvamusküsitluste põhjal välja selgitatud avaliku sektori korruptsiooni taju järgi". Indeksi definitsiooni järgi on korruptsioon "usaldatud võimu kuritarvitamine isikliku kasu saamiseks". CPI-d avaldab igal aastal aastast 1995 rahvusvaheline organisatsioon Transparency International.

Jaanuaris 2023 avaldatud 2022. aasta korruptsioonitaju indeksis on 180 riiki skaalal 100 (väga puhas) kuni 0 (väga korrumpeerunud), andmed koguti 1. maist 2021 30. aprillini 2022. Indeksi järgi on vähimkorrumpeerunud maailma riigid Taani, Soome, Uus-Meremaa, Norra, Singapur ja Rootsi ning korrumpeerunuimad Somaalia ja Lõuna-Sudaan. Eesti jagas 2022. aasta tabelis Islandi, Uruguay ja Kanadaga 14. kohta, aasta varasemaga võrreldes langes Eesti ühe koha võrra.

## Tabel
Legend:

### 2020–2022

Hinnangut ei ole antud järgnevale 17 riigile:
Andorra, 
Antigua ja Barbuda, 
Belau, 
Belize, 
Kiribati, 
Liechtenstein, 
Marshalli Saared, 
Mikroneesia Liiduriigid, 
Monaco, 
Nauru, 
Palestiina, 
Saint Kitts ja Nevis, 
Samoa, 
San Marino, 
Tonga, 
Tuvalu, 
Vatikan

## Vaata ka
* Globaalne rahuindeks
* Vabadusindeksite loend

## Viited

## Välislingid
* A Users' Guide to Measuring Corruption critiques the CPI and similar indices.
* Corruption Perceptions Index 2022
* Global Integrity Index
* Interactive world map of the Corruption Perception Index: 2000–2008
* List of Global Development Indexes and Rankings
* Official site
*
Marvin Friedrich

**Marvin Friedrich** (sündinud 13. detsembril 1995 Kasselis) on Saksamaa jalgpallur, kes mängib keskkaitsjana Saksamaa kõrgliigaklubis Mönchengladbachi Borussia.

2011. aastal liitus ta klubiga Schalke 04. Klubi põhimeeskonnas debüteeris ta Saksamaa kõrgliigas 13. septembril 2014 mängus Mönchengladbachi Borussia vastu. Schalke põhimeeskonnas sai ta kahe hooajaga kirja üheksa mängu. Enam sai ta mänguaega klubi reservmeeskonnas Saksamaa tugevuselt neljandas liigas. 2016. aasta juunis sõlmis ta lepingu FC Augsburgiga, kuid mänguaega sai ta jällegi vaid klubi reservmeeskonnas.

2018. aasta jaanuaris siirdus Friedrich Saksamaa esiliigaklubisse Union Berlin. Hooajal 2018/19 kindlustas ta klubiga pääsu Saksamaa kõrgliigasse.

2022. aasta jaanuaris sõlmis Friedrich lepingu Mönchengladbachi Borussiaga.

Aastatel 2014–2016 mängis Friedrich Saksamaa noortekoondistes. 2014. aastal tuli Friedrich Saksamaa kuni 19-aastaste koondisega Euroopa omavanuste meistriks.

## Viited
Aaloeleheline tääkliilia

**Aaloeleheline tääkliilia** (*Yucca aloifolia L.*) on agaaviliste sugukonda juka (*Yucca*) perekonda kuuluv mitmeaastane taim.

Taime nimetatakse Hispaania pistodaks. Enne õitsemist meenutab aaloeleheline tääkliilia oma kujult hiiglaslikku sparglit .

## Kirjeldus
Aaloeleheline tääkliilia on igihaljas põõsas, mis kasvab kuni 8 m kõrguseks . Taimel on 1–3 peamist odakujulist vart, mille pikkus on 12–40 cm ja laius 25–60 mm  . Aaloelehelise tääkliilia lehed on teravate otstega. Aaloeleheline tääkliilia õitseb harva iga 2–3 aasta järel . Taim on suure linoolhappesisaldusega – 70,77% .

## Leviala ja kasvukoht
Aaloeleheline tääkliilia on levinud USA Atlandi ookeani rannikul ehk Põhja-Ameerika kesk- ja lõunaosas ning Lääne-India saarestikus . Taim kohanes Bahama, Argentina, Uruguay, Itaalia, Pakistani ja Lõuna-Aafrika elupaikadega ning teda leiab kasvamas Portugali ja Hispaania aedades ning parkides . Taim eelistab kasvada väikese niiskusesisalduse liival  rannikupiirkonnas. Tääkliilia talub hästi põuda ja tuult . Toataimena kasvatades sobib toitainerikas muld, tasub vältida savikamat mulda.

## Paljundamine
Toataimena kasutamisel on ümberistumiseks sobiv aeg märtsist juunini . Paljundamiseks sobib lõigatud varreosa. Aaloelehelise tääkliilia seemnete idandamiseks sobib temperatuur 15–21 ºC .

## Kasvatamine
Aaloeleheline tääkliilia vajab kasvuks sooja päikeselist ja liigniiskuse eest kaitstud kasvukohta. Eestis on teda võimalik kasvatada toataimena, kuid arvestada tuleks sellega, et alates novembrist sobib talle jahe ja valge ruum temperatuuriga 12–16 ºC. Talvel pimedal ajal, kui valgust pole piisavalt ja kui toatemperatuur on soovitatavast kõrgem, võivad aaloelehelise tääkliilia lehed kasvades välja venida, samuti võib taim olla vastuvõtlik haigustele ning kilp- ja villtäiele. Tääkliilia on tundlik kastmise ning sageda ja tugeva väetiselahusega väetamise suhtes  .

## Kasutamine
Aaloelehelist tääkliiliat kasutatakse dekoratiivtaimena. Tänu oma mahlasele sisule on taime kasutatud traditsiooniliselt toiduks. Õisi ja õienuppe saab süüa keedetult või toorelt . Taime juurte ja lehtedega tuleb olla ettevaatlik, sest need sisaldavad saponiine, mis lagunevad kuumutamisel . Aaloelehelise tääkliilia lehtedest tehakse näiteks põletikuvastaseid ravimeid ning lehte kasutatakse nöörina korvide ja mattide valmistamiseks.  Taime juuri kasutatakse pesemisel seebi asendajana, šampoonina . Aaloelehelise tääkliilia seemnetest valmistatud õli saab kasutada biodiislikütuse alternatiivkütusena .

## Viited
Gilberti sündroom

**Gilberti sündroom** (GS) on healoomuline pärilik bilirubiini ainevahetuse häire maksas, mille tagajärjel tõuseb veres toksilise bilirubiini tase.

Tavaliselt ei ole spetsiifilist ravi vaja. Kollasuse episoodid võivad tekkida stressist, mis on tingitud näiteks füüsilisest koormusest, menstruatsioonist või paastumisest. Üldjuhul sümptomeid ei ole, aga mõnel võivad esineda mittespetsiifilised kaebused nagu halb enesetunne, ebamugavustunne kõhus ja väsimus.

Gilberti sündroomiga patsientidel tekib sagedamini sapikivitõbi.

## Viited
Toole'i maakond

**Toole'i maakond** (*Toole County*) on maakond USA-s Montana osariigis. Piirneb põhjas Kanadaga.

Maakonna halduskeskus ja suurim linn on Shelby.

Maakonna pindala on 5040 km², millest 80 km² moodustab veepindala.

Elanike arv oli 2020. aasta rahvaloenduse järgi 4971. Aastal 2000 oli elanike arv 5267.
 
## Naabermaakonnad
* Glacieri maakond (läänes)
* Pondera maakond (lõunas)
* Liberty maakond (idas)

## Ajalugu
Toole'i maakond moodustati 1914. aastal. Maakond on saanud nime Montana osariigi esimese kuberneri Joseph Toole'i järgi.

## Viited

## Välislingid
* Toole'i maakonna koduleht (*inglise keeles*)
Liberty maakond (Montana)

**Liberty maakond** (*Liberty County*) on maakond USA-s Montana osariigis. Piirneb põhjas Kanadaga.

Maakonna halduskeskus ja ainus linn on Chester.

Maakonna pindala on 3750 km², millest 40 km² moodustab veepindala.

Elanike arv oli 2020. aasta rahvaloenduse järgi 1959. Aastal 2000 oli elanike arv 2158.
 
## Naabermaakonnad
* Toole'i maakond (läänes)
* Hilli maakond (idas)
* Chouteau maakond (lõunas)
* Pondera maakond (edelas)

## Ajalugu
Liberty maakond moodustati 1920. aastal.

## Viited

## Välislingid
* Liberty maakonna koduleht (*inglise keeles*)
Naftasaadused

**Naftasaadused** on naftast rafineerimistehastes toodetavad saadused. Erinevalt naftakeemiasaadustest, mis on kindlalt määratletud ning tavaliselt puhtad orgaanilised ühendid, on naftasaadused komplekssed segud. Enamus naftast töödeldakse naftasaadusteks, näiteks kütuseks.

Vastavalt toornafta koostisele ja turu nõudlusele võivad rafineerimistehased toota erinevas koguses naftasaadusi. Suurim osa naftasaadustest rafineeritakse energiakandjateks ehk raskeks naftaks ja bensiiniks. Need kütused hõlmavad või neist saab segada bensiini, lennukikütust, diislikütust, kütteõli ja raskemaid kütteõlisid. Raskemaid (vähem lenduvaid) osi saab kasutada ka asfaldi, tõrva, parafiinvaha, määrdeainete ja muude raskete õlide tootmiseks. 

Rafineerimistehastes toodetakse ka muid kemikaale, millest osa kasutatakse keemilistes protsessides plastide ja muude materjalide tootmiseks. Kuna nafta sisaldab sageli mõne protsendi ulatuses väävlit sisaldavaid molekule, toodetakse ka elementaarväävlit sageli naftasaadusena. Naftasaadused võivad olla ka süsinik naftakoksi kujul ja vesinik. Toodetud vesinikku kasutatakse sageli vahesaadusena muudes naftarafineerimisprotsessides, nagu hüdrokrakkimine ja hüdrodesulfureerimine.

## Viited
Musoma

**Musoma** on linn Tansaanias Victoria järve idakaldal. See on Tansaania ühe halduspiirkonna Mara piirkonna pealinn.

## Asukoht
Linn asub Victoria järve idaservas, Keenia ja Uganda piiride läheduses. Linn asub umbes 150 kilomeetrit Mwanzast kirdes ning umbes 380 kilomeetrit Arushast loodes.

## Rahvaarv
2002. aasta rahvaloenduse andmetel oli Musoma rahvaarv 104 851.  2012. aasta rahvaloenduse andmetel oli rahvaarv kasvanud 134 327-ni. 


Pilt:Musoma-Mkendo-Road-2012.JPG|Mkendo Road, Musoma peatänav
Pilt:Musoma_Seeufer.jpg|Victoria järve lõunakallas Musomas.

## Viited
Artūrs Šilovs

**Artūrs Šilovs** (sündinud 22. märtsil 2001 Ventspilsis) on Läti jäähokimängija, kes mängib väravavahina American Hockey League'i (AHL) klubis Abbotsford Canucks.

Ta alustas jäähoki mängimist Lätis. Hooajal 2018/19 debüteeris ta Läti kõrgliigaklubis HK Rīga.

2019. aastal valis Vancouver Canucks ta NHL-i ''draft''is 156. valikuna. Augustis 2019 sõlmis ta Canucksiga kolmeaastase algtaseme lepingu.

Hooajal 2019/20 mängis Šilovs Kanada noorteliiga Ontario Hockey League'i (OHL) klubis Barrie Colts. Hooajal 2020/21 mängis ta põhiliselt Läti kõrgliigas.

2021. aastal asus ta mängima AHL-is Vancouver Canucksi tütarklubis Abbotsford Canucks. Hooajal 2022/23 tõusis Šilovs Canucksi esiväravavahiks. NHL-is tegi ta Vanucouver Canucksi meeskonnas debüüdi 15. veebruaril 2023 mängus New York Rangersi vastu. 

2018. aastal esindas ta Lätit U18 koondises U18 maailmameistrivõistlustel. Läti jäähokikoondise koosseisus jõudis ta maailmameistrivõistlustele 2022. aastal. 2023. aasta jäähoki maailmameistrivõistlustel võitis ta Läti koondisega pronksmedali. Šilovs oli 2023. aasta turniiril koosseisus kõigis kümnes mängus ning oli turniiril enim mänguaega saanud väravavaht (601 minutit). Ta valiti 2023. aasta maailmameistrivõistluste parimaks väravavahiks, väärtuslikumaks mängijaks ja turniiri sümboolsesse koosseisu.

## Isiklikku
Ta abiellus 23. augustil 2019 Lätis Vendija Šilovaga.

## Viited

## Välislingid
* Artūrs Šilovs NHL.com lehel
* Artūrs Šilovs hockeydb.com lehel
Karjala lipp

**Karjala lipp** võib tähendada:

*Karjala rahvuslippu
*Karjala Vabariigi lippu
*Karjala ANSV lippu
*Karjala-Soome NSV lippu
Georg Baselitz

**Georg Baselitz** (snd 23. jaanuaril 1938) on saksa maalikunstnik, skulptor ja graafik. 

Ta sai 1960. aastatel tuntuks oma kujundlike ja väljendusrikaste maalide poolest. 1969. aastal hakkas ta maalitavaid objekte maalima tagurpidi, et pakkuda oma varasematele töödele vastukaalu ning leida vaheldust. Tema stiil on omapärane, kuna ta on saanud inspiratsiooni väga erinevatest kohtadest, nagu nõukogude aegsest kunstist, manerismist ja Aafrika skulptuurist.

Baselitz (sünninimega Hans-Georg Kern) sündis Deutschbaselitzi külas Ülem-Lusaatias Saksamaal. Ta kasvas üles keset teise maailmasõja kannatusi ning seetõttu on hävingul tema töödes ja elus märkimisväärne roll. Need eluloolised asjaolud on kogu tema loomingu läbivad aspektid. Sellega seoses tõdes kunstnik ühes intervjuus: "Ma sündisin hävitatud korda, hävitatud maastikku, hävitatud rahvasse, hävitatud ühiskonda. Ja ma ei tahtnud korda taastada: ma olin piisavalt näinud nii-öelda korda. Ma olin sunnitud kõike kahtluse alla seadma, olema "naiivne", uuesti alustama." Kõiki etteantud korraldusi eirates ja tavalisi tajusid rikkudes on Baselitz kujundanud oma elu käigud enda kunstilisteks juhtpõhimõteteks. Tänaseni pöörab ta kõiki oma maale tagurpidi, millest on saanud tema loomingu ainulaadne ja kõige määravam joon.

## Vaata ka
* Saksa kunstnike loend

## Viited

## Kirjandus
* *Georg Baselitz: Collected Writings and Interviews*, edited by Detlev Gretenkort. Ridinghouse, London 2010.
* *Georg Baselitz. Bilder, die den Kopf verdrehen*. Seemann, Leipzig 2004. 
* *Georg Baselitz. Paintings 1962–2001*, edited by Detlev Gretenkort, mit einem Essay von Michael Auping, Milano 2002
* *Georg Baselitz. Retrospektive 1964–1991*, edited by Siegfried Gohr. Hirmer, Munich 1992. 
* *Ich will es noch einmal schaffen* Interview with Georg Baselitz, in art magazin 3/2006, S. 36–43
* Christian Malycha, *Das Motiv ohne Inhalt. Malerei bei Georg Baselitz 1959–1969*. Bielefeld 2008. Kerber Artbooks. 

## Välislingid
* Georg Baselitz Museum für Moderne Kunst Frankfurt
* Georg Baselitz Royal Academy, London
* Georg Baselitz Galerie Thaddaeus Ropac
* Georg Baselitz White Cube
* Georg Baselitz Gagosian Gallery
* Georg Baselitz
* actual exhibitions with Georg Baselitz on Artfacts *Georg Baselitz works are still widely at present in various shows and permanent collections in museums or galleries throughout the world.*
* Georg Baselitz Tate, London, works in the collection
* Georg Baselitz The British Museum, works in the collection
* Georg Baselitz National Galleries of Scotland, Edinburgh, works in the collection
* Georg Baselitz Fondation Beyeler, Riehen/Basel, works in the collections
* Georg Baselitz at the DASMAXIMUM KunstGegenwart, Germany
Võšnivtšõk

**Võšnivtšõk** (ukraina keeles Вишнівчик, poola keeles *Wiśniowczyk*) on küla Ukrainas Ternopili oblastis Ternopili rajoonis. Võšnivtšõk kuulub Zolotnõki maapiirkonna hromadasse, mis on üks Ukraina hromadadest. Asub Strõpa jõe läänekaldal. Naabruses on Zarvanõtsja küla. 

Küla on kirjalikes allikates esmamainitud 1564. aastal.

Võšnivtšõki küla kuulus Austria-Ungari koosseisu (aastani 1918), seejärel Poola (1918–1939), Nõukogude Liidu (1944–1991) ja alates 23. augustist 1991 iseseisva Ukraina koosseisu.

Seal on kool, kuhu tulevad teadmisi omandama lapsed neljast ümbritsevast külast (Haevuronka, Zarvanõtsja, Kutozõv ja Sapuva) koos Võšnivtšõki lastega.

## Ajalugu
Teise maailmasõja ajal oli Võšnivtšõk Saksa armee ja naaberküla Zarvanõtsja Nõukogude armee kontrolli all, kuna Strõpa jõgi eraldas kahte küla.

Kuni 18. juulini 2020 paiknes Võšnivtšõk Terebovlja rajoonis. Rajoon kaotati 2020. aasta juulis toimunud Ukraina haldusreformi käigus, mille tulemusena vähenes Ternopili oblasti rajoonide arv kolmele. Terebovlja rajoon liideti Ternopili rajooniga.

## Märkimisväärsed inimesed
*Marcella Sembrich, ooperilaulja (sopran), õpetaja
*Heinrich Schenker, muusikateoreetik, õpetaja
*Olena Stepaniv, sõjakangelane

## Viited
Marija Biletska

**Marija Hilarjonivna Biletska** (ukraina keeles Марія Іларіонівна Білецька, 1864 – 30. detsember 1937) oli Ukraina õpetaja. Ta juhtis Lvivis maja, kus õpilased said peatuda. Ta oli naisliikumise juht.

## Elu
Biletska sündis 1864. aastal Ternopilis.

1899. aastal juhtis ta koos Hermina Šuhevõtšiga Püha Olha Instituuti. Instituut pakkus tüdrukutele elamispinda, kui nad õppisid Lvivis. Umbes pooled neist tüdrukutest olid pärit taluperedest.

1912. aastal osales ta Lvivis Konstantõna Malõtska korraldatud naistekomitee koosolekul, et valmistuda sõjaks. Teised koosolekul osalejad olid Olena Zaliznjak (1886-1969), Olena Stepaniv ja Olha Basarab. Nad soovitasid, et Rahvuslikust võitlusfondist kogutud raha kasutatakse Ukraina Sitši laskurite rahastamiseks. Stepaniv teenis selles rühmas laskurina.

Ta sai 1921. aastal üheks aastaks Ukraina Naiste Liidu esimeheks. Järgmisel aastal lahkus ta Püha Olha Instituudist. Aastatel 1925–1926 hoolitses ta puuetega inimeste eest.

Biletska suri Lvivis 1937. aastal.

## Viited
Aleksander Ots

**Aleksander Ots** (sündinud 18. juunil 1983) on eesti filmi-, tele- ja teatriprodutsent, kes on aktiivselt tegev reklaami- ning turundusvaldkonnas ja korporatiivfilmide tootjana. 

Aleksander Otsa produtsendiportfelli kuulub ka Eesti üks vaadatumaid dokumentaalfilme „Ott Tänak – The Movie“. Aleksander Ots on andnud hääle mitmekümnele joonisfilmitegelasele ning on taustahääleks telesaatele Rakett69. Aleksander Ots töötas raadios Uuno hommikuprogrammi saatejuhina aastatel 2004–2012.

## Muusika
Aleksander Ots on ansambli Köömes solist ning laulutekstide autor. 

## Televisioonis näitlejana

* 2006 – "Kelgukoerad" – sõjaväelane Priit
* 2008-2011 – "Eestlane ja venelane" – Sander

## Filmograafia produtsendina

* Draamasari: Ühega miljoneist (tootmises)
* Dokumentaalfilm: OLDBAC KALANA (tootmises)
* Dokumentaalfilm: Kurvilise tee legendid (2023)
* Draamasari: Armastus (2022 - 2023)
* Dokumentaalfilm: Lydia (2021)
* Dokumentaalfilm: Päris Rannap (2021)
* Dokumentaalsari: Ott Tänak – Seriaal (2020)
* Dokumentaalfilm: Ott Tänak – The Movie (2019)
* Dokumentaalfilm: Emotsionaalsed hobujõud (2019)
* Kontsertsalvestus: Tallinna Poistekoori jõulukontsert Niguliste kirikus (2017)
* Kontsertsalvestus: Eesti muld ja Eesti Ruja lauluväljakul (2017)
* Dokumentaalfilm: Eesti muld ja Eesti Ruja (2017)
* Dokumentaalfilm: Ruja – Keelatud! (2017)
* Telesaade: Suvepunker+ (2014)
* Telesaade: Punker (2014)

## Isiklikku
Aleksanderi isa on näitleja Andres Ots.

Tema elukaaslane on Mari-Leen Kaselaan.

## Viited
Sibulkuppel

**Sibulkuppel** (vene keeles *луковица*, *луковичный купол* või *луковичная глава*) on katuse või tornikiivri erivorm, mida iseloomustab sibula kuju. Sibulkupli laius ületab kuplit toetava tambuuri või torni läbimõõdu ja sibulkupli kõrgus ületab kupli laiuse. See katusevorm esineb enim tornikuplina Ukraina ja Venemaa kirikuarhitektuuris ning nendest mõjutatud neostiilides, aga ka muudes ehitustraditsioonides Lähis-Idas, Indias, Kesk-Euroopas näiteks Baierimaa, Austria ja Põhja-Itaalia katoliku kirikutel.

Kuigi sibulkuppel seostub tänapäeval suures osas õigeusu kirikuarhitektuuriga, pole see sealgi ainuke võimalik katusevorm. Õigeusu kirikarhitektuuri teised kuplikujud on ukraina barokis esinev pirnjas kuppel ja Kiievi-Vene keskaegsetele kirikutele iseloomulik kiiverjas kuppel.

## Ajaloost
Sibulkuppel ei esine Kiievi-Vene vanemas, veel Bütsantsi mõjudega arhitektuuris. Vanemate, enne mongolite vallutust ehitatud kirikute kuplid olid poolkerajad nagu Bütsantsis või kiiverja kujuga nagu näiteks Vladimiri Jumalaema Uinumise peakirikul. Sibulkuppel hakkab Venemaa arhitektuuris laialt levima Ivan Julma valitsusajal, näiteks on sibulkuplitega tornid Kaasani vallutamise auks ehitatud ja 16. sajandist peaaegu muutumatult säilinud Jumalaema Kaitsmise kirikul Moskvas.

Hüpoteese selle katusevormi kohta on erinevaid, mõned uurijad peavad seda elementi islamimaadest laenatuks, teised on otsinud nende lähtekohta vanavene puitarhitektuurist, milles nii telkkatus kui ka *[[botška]]*-katus ei võimalda lume kogunemist katusele. Vanavene arhitektuuri uurijad Nikolai Voronin ja Sergei Zagrajevski on kirjalikele ja pildilistele allikatele toetudes paigutanud oma töödes sibulkuplite kasutuse alguse 16. sajandist varasemasse aega, 12.-13. sajandisse.

## Pildid

Dormition (Kremlin).JPG|Moskva Jumalaema Uinumise katedraali kuplid sarnanevad kiiverkuplitega, kuid on tambuurist õige kergelt laiemad
Saint Basil's Cathedral in Moscow.jpg|Jumalaema Kaitsmise katedraal Moskvas, 1555–1561
Kostroma cathedral.jpg|16. sajandil ehitatud Kostroma Jumala Ilmumise kiriku kullatud kuplid
Taj Mahal (Edited).jpeg|Taj Mahal Agras, 17. sajandi mogulite arhitektuur Indias
San Lazzaro degli Armeni, Venice, 02.JPG|San Lazzaro degli Armeni kellatorn Veneetsias, 1750
Frauenkirche München.jpg|Müncheni Frauenkirche kuplid aastast 1525, postkaart 1900
Železná Ruda - kostel Panny Marie Pomocné.jpg|18. sajandil ehitatud Maarja kirik Železná Rudas
1909 Церковь Спасителя и Покрова Пресвятой Богородицы. Вытегорский Погост.jpg|1708. aastal valminud Võtegra Jumalaema Kaitsmise puukirik *botška*-viilude ja sibulkuplitega, foto 1909
Meuseujid Raya Baiturrahman, Aceh.jpg|Raya Baiturrahmani mošee Acehis Indoneesias, 19. sajand
Cathedral of the Transfiguration.jpg|Markhami Issanda Muutmise kirik Ontarios Kanadas
Factory - panoramio (19).jpg|Historitsistlik raudteejaamahoone Bahnhof Hasselbrook Hamburgis
München-Laim St. Ulrich 506.jpg|Laimi Püha Ulrichi kirik, 1912–1914
CornPalace2008.jpg|Maisipalee Mitchellis Ameerika Ühendriikides,1891–1921


## Viited
2023. aasta Mahdia koolitulekahju

**2023. aasta Mahdia koolitulekahju** oli 21. mail Guyana Potaro-Siparuni piirkonna keskuses Mahdias asuva keskkooli tütarlaste ühiselamus puhkenud tulekahju, milles hukkus vähemalt 20 inimest. See tulekahju oli üks surmavamaid, mis on seotud koolide ühiselamutega viimase 30 aasta jooksul.

Riigi president Irfaan Ali kuulutas riigis välja kolmepäevase leina.

## Viited
Moskva Jumalaema Uinumise katedraal

**Moskva Jumalaema Uinumise katedraal** (vene Успенский собор) on katedraalkirik Venemaal Moskva kremlis.
Mets-jürilill

**Mets-jürilill** (*Cardamine impatiens*), vanasti hellikjürilill, on ristõieliste sugukonda jürilille perekonda kuuluv mitmeaastane rohttaim. 

Mets-jürilille levila ulatub Hispaania põhjaosast ja Briti saartelt läbi Kesk-Euroopa Kesk-Venemaale.

## Viited

## Välislingid
*
Vaimastvere Vabadussõja mälestusmärk

**Vaimastvere Vabadussõja mälestusmärk** on Jõgeva maakonnas Jõgeva vallas Vaimastvere külas asuv Vabadussõjas langenute mälestusmärk. Mälestusmärk on arvele võetud ajaloomälestisena. 

Algselt mälestustahvlina loodud mälestusmärgi algne asukoht oli Vaimastvere vallamajas, kuhu see paigaldati 1922. aastal. Nõukogude okupatsiooni ajal võeti tahvel seinalt maha ning peideti. Taasiseseisvumise järel loodi algsest mälestustahvlist ja laotud kivimüürist 1993. aastal uus mälestusmärk Vaimastvere kooli parki.

## Viited

## Välislingid
*
Läiktorik

**Läiktorik** (*Polyporus badius*) on klassi *[[Agaricomycetes]]* torikulaadsete seltsi kuuluv seente liik.

Seene teine nimi on tõmmu torik.

## Välislingid
*
Sooline düsfooria

**Sooline düsfooria** on stress, mida kogetakse vastukõla korral soolise identiteedi—isikliku tunnetuse oma soost—ja sünnil määratud soo vahel. Diagnostilist märgist *soolise identiteedi häire* kasutati 2013. aastani, mil anti välja diagnostikajuhend DSM-5. Seisund nimetati ümber häbimärgistamise tõttu, mida seostatakse sõnaga *häire*.

Soolist düsfooriat kogevad inimesed samastuvad sageli transsoolisusega. 
## Viited
Mõõtmisprobleem

**Mõõtmisprobleem** on kvantfüüsikaline probleem, kas ja kuidas lainefunktsioon kollapseerub. 

Isoleeritud kvantsüsteem areneb ajas erinevate olekute lineaarse kooslusena vastavalt Schrödingeri võrrandile. Süsteemi mõõtmise korral on tulemuseks siiski alati mingi kindel olek ehk omaolek. Pärast mõõtmist on süsteemil see olek, kuid see jätkab kohe arengut vastavalt Schrödingeri võrrandile. Mõõtmine muudab midagi süsteemi juures, mis kutsub esile lainefunktsiooni kollapsi ehk süsteem muutub erinevate olekute lineaarsest kombinatsioonist üheks kindlaks olekuks. Mõõtmisprobleem seisnebki selles, et pole selgelt teada, millal lainefunktsioon kollapseerub ja millal areneb vastavalt Schrödingeri võrrandile.

Mõõtmisprobleemi tuntumaid näiteid on mõtteline eksperiment Schrödingeri kass, kus seatakse üles selline süsteem, kus kass on korraga elus ja surnud ning alles mõõtmisel kass muutub elusaks või surnuks.

## Viited
Lääne-Austraalia vapp

**Lääne-Austraalia vapp** on Austraalia osariigi Lääne-Austraalia ametlik sümbol.

## Vaata ka
*Lääne-Austraalia lipp
Uus-Lõuna-Walesi vapp

**Uus-Lõuna-Walesi vapp** on Austraalia osariigi Uus-Lõuna-Wales ametlik sümbol.

## Vaata ka
*Uus-Lõuna-Walesi lipp
Nikolai Piljugin

**Nikolai Aleksejevitš Piljugin** (vene keeles Николай Алексеевич Пилюгин; 18. mai (vkj 5. mai) 1908 Krasnoje Selo, Peterburi kubermang – 2. august 1982 Moskva) oli vene kosmosetehnikakonstruktor, eriteadlane rakettide ning raketi- ja kosmosekomplekside autonoomsete juhtimissüsteemide alal.

Nikolai Piljugin lõpetas 1935. aastal Baumani Moskva Mehaanika-Masinaehituse Instituudi.

1946. aastal sai Piljugin Moskvas asunud teadusinstituudi NII-885 (tänapäeval  aktsisaselts Venemaa Kosmosesüsteemid) autonoomsete juhtimissüsteemide peakonstruktoriks. 

Tema juhtimisel töötati välja ballistiliste rakettide R-1 ja R-7 (viis Sputnik 1 ja esimese kosmonaudi orbiidile), paljude kosmosesondide, kanderaketi Proton ja kosmosesüstiku Burani automatiseeritud juhtimissüsteemid.

## Tunnustus
*1956 – sotsialistliku töö kangelane (20. aprill 1956, panuse eest ballistiliste kaugmaarakettide loomisse)
*1958 – valiti NSV Liidu Teaduste Akadeemia korrespondentliikmeks
*1961 – sotsialistliku töö kangelane (17. juuni 1961)
*1966 – valiti NSV Liidu Teaduste Akadeemia akadeemikuks
Nikolai Popov (tankikonstruktor)

**Nikolai Sergejevitš Popov** (vene keeles Николай Сергеевич Попов; 14. detsember 1931 Ust-Labinsk, Põhja-Kaukaasia krai – 3. veebruar 2008 Sestroretsk, Peterburi) oli vene tankikonstruktor.

Pärast 1955. aastal Harkivi Polütehnilise Instituudi lõpetamist masinaehituse erialal asus Nikolai Popov tööle Leningradis Kirovi tehase tankiehituse konstrueerimisbüroosse. 1968. aastal sai ta seal peakonstruktoriks ja 1972. aastal generaalkonstruktoriks (генеральный конструктор).

1976. aastal loodi tema juhtimisel tank T-80.

## Tunnustus
*1975 – sotsialistliku töö kangelane (8. oktoober 1975)
*1978 – Lenini preemia
Gaeltacht

***Gaeltacht*** on Iirimaal ühine nimetaja piirkondadele, kus ametlikult valdavaks keeleks on iiri keel.
 
Need piirkonnad asuvad peamiselt Iirimaa lääneosas, Donegali, Mayo, Galway, Kerry ja Corki krahvkonnas, aga ka väiksemates piirkondades Waterfordi krahvkonna lõunaosas ja Iirimaa idaosas.

2016. aasta rahvaloenduse andmetel oli nendes seitsmes piirkonnas kokku 96 090 elanikku, kellest 63 664 inimest (66,3%) ütlesid, et nad räägivad iiri keelt.

1926. aastal loodi *Gaeltacht*-i moodustamiseks komisjon, mis tegi ettepaneku kaasata asulad, kus rääkis iiri keelt vähemalt 25% elanikest.
Ambergi lahing

**Ambergi lahing** oli sõjaline kokkupõrge 1796. aasta Reini sõjakäigu ajal Tescheni hertsogi Karli Saksa-Rooma ning Jean-Babtiste Jourdani Prantsuse armee vahel, mis toimus 24. augustil 1796. Lahing lõppes austerlaste võiduga prantslaste üle. Kokkupõrge toimus Baierimaal Ambergi linnas. 

## Eellugu

1796. aastal algas kahe Prantsuse armee (Jourdani ja Moreau armeed) sissetung Saksamaale. Nende vastas oli Austria vägesid juhtiv Tescheni hertsog Karl.  

Karl otsustas oma väiksema armee pooleks teha ning siis vastaste väed ükshaaval hävitada. Karl asus oma peaarmeega algul Jourdani vastu, kuid kuuldes peatselt situatsiooni halvenemisest lõuna pool, liikus ta sinna. Seal asus ta Moreauga paar korda lahingusse, kus ta jäi kaotajaks. 

Augustiks otsustas Karl siiski liituda Wilhelm von Wartenslebeni vägedega, kes oli vahepeal põhjas Jourdani tagasi hoidnud. Karl astus ka Jourdaniga lahingusse, kuid jäi ka seal kaotajaks. 

Augusti algul avanes Karlil siiski võimalus Jourdani armee hävitada. Austria vägedele luuret tegev kindral Nauendorf märkas võimalust Prantsuse armee ümber piirata. Ta teavitas sellest Karlile ning viimane asuski liikuma. Wartensleben jätkas Jourdani vastu pressimist. 

## Lahingu kirjeldus

23. mai hilisõhtul alustas Jourdani armee taganemist oma laagrist Naabis. Väejuhi plaaniks oli jõuda Nürnbergi, nii et 24. augusti varahommikul saatis ta kindral Bonnaudi koos ratsaväega Kastli poole. Bonnaudile sattusid kiirest vastu Austria eelsalgad. Osad neist sõduritest olid ka Karli peavägedest. Samal ajal olid Prantsuse üksused selles piirkonnas laiali jaotatud, kuid peaarmee asus siiski Ambergis.  

Samal ajal järgnesid Prantsuse üksustele Wilhelm von Wartenslebeni kolm kolonni. Paremat kolonni, mis liikus Aschachi poole, juhatas Paul Kray von Krajowa. Tsentrikolonni juhatas Wartensleben ise, kolonn liikus otse Ambergi poole, kohtudes teel kindral Championnet' eelsalkadega. Vasakpoolset kolonni juhatas kindral Staader, see liikus Lengenfeldi poole. 

Austria kolonnid alustasid rünnakut ning suutsid prantslased oma positsioonidelt taganema sundida. Taganevad Prantsuse üksused ühinesid Jourdani peaarmeega Ambergi juures. Seal tuginesid nad oma kaitses sealsetele küngastele. Austerlased said toetust kindralite Wernecki ja Nauendorfi väesalkade näol, kuid isegi täiendustega ei suudetud prantslasi linnast lahkuma sundida. 

Oma edust hoolimata teadis Jourdan, et Ambergi pole mõttekas kauemaks jääda, seepärast käskis ta armeel 24. augusti õhtul Sulzbachi taganema asuda. Prantsuse vägede taganemist kattis tulevane marssal Ney. Arjegardi jalavägi piirati austerlaste poolt ümber. Kuigi jalavägi moodustas karree ning lõi tagasi mitu ratsarünnakut, murdus nende formatsioon peagi kahuritule all. 

Järgmise kahe päevaga taganesid Prantsuse üksused veel edasi, kuid austerlased neile erilist vastupanu ei osutanud. Ainult mõned vähesed üksused oli selleks õiges positsioonis. Lõpuks jõudis Karl oma armeega prantslastele järele ning võitis neid Würzburgi all. 

## Viited
Silmtorik

**Silmtorik** (*Polyporus brumalis*) on klassi *[[Agaricomycetes]]* torikulaadsete seltsi kuuluv seen.

## Välislingid
*
Tadhg Mac Dhonnagáin

**Tadhg Mac Dhonnagáin** [taig mak gunnagaanj] (sündinud 1961) on iiri keeles kirjutav iiri kirjanik ja muusik.

Tadhg Mac Dhonnagáin on pärit Aghamore'ist Mayo krahvkonnast. 1982. aastal lõpetas ta Püha Patricku Kolledži Dublinis ja töötas seejärel õpetajana iirikeelses algkoolis Kildare'i krahvkonnas Leixlipis. 1987. aastal hakkas ta tööle iirikeelsete lastesaadete juhina televisioonis. Koos Paul Mercieri ja Telegaeliga lõi ta telesarja "Aifric", mis võitis kolmel aastal järjest Iiri Filmi- ja Televisiooniakadeemia auhinna. Kirjaniku noorsooteosed on jõudnud trükki ja teleekraanile nii Euroopas kui ka Aasias, Austraalias ja Lõuna-Ameerikas.

Ta on oma teoste eest võitnud mitmeid auhindu. Tema 2006. aastal ilmunud lastelaulude kogumik "Gugalaí Gug" pälvis kuldplaadi. Ta kirjutas Antaine Ó Raftearaí biograafia "Mise Raftearaí an Fíodóir Focal", mis pälvis Uí Sulleabáini auhinna ja kuulutati aasta raamatuks 2015. 2021. aastal ilmunud romaan "Proua Lazare" kandideeris Euroopa Liidu 2022. aasta kirjandusauhinnale. See oli esimene kord, kui iirikeelne teos on sellele auhinnale nomineeritud. Kuigi romaan ei võitnud esimest auhinda, valiti see žürii poolt viie parima teose hulka ning pälvis eripreemia (5000 eurot). 2023. aastal ilmus romaan eesti keeles.

## Viited

## Välislingid
* "Kirjanik Tadhg Mac Dhonnagáin: iiri keel on kunst" ERR kultuur, 6. juuli 2023
Andrei Terlikov

**Andrei Leonidovitš Terlikov** (vene keeles Андрей Леонидович Терликов; sündinud 22. veebruaril 1962) on vene tankikonstruktor.

Andrei Terlikov on 2011. aastast Nižni Tagilis asuva Uralvagonzavodi tütarettevõtte Uurali Transpordimasinaehituse Konstrueerimisbüroo peadirektor ja peakonstruktor.

Tema juhtimisel töötati välja lahingutank T-14 Armata. Esimest korda demonstreeriti seda võidupühaparaadil Moskvas 9. mail 2015. Relvastusse pole see veel jõudnud.

## Viited
Tankikonstruktorite loend

*Siin on loetletud [[tank]]ide väljatöötajaid – tankikonstruktoreid*

## A
*Erwin Aders (rasketankid Tiger I ja Tiger II)

## D
*Nikolai Duhhov (rasketankid KV-85, IS-1, IS-2, IS-3, IS-4)

## G
*Eduard Grote (keskmise raskusklassi tank TG, ülirasketank Landkreuzer P. 1000 Ratte (projekt)))

## K
*Leonid Kartsev (keskmise raskusklassi tank T-55, lahingutank T-62, raketitank IT-1, lahingutank T-72)
*Mihhail Koškin (keskmise raskusklassi tank T-34)
*Žozef Kotin (rasketankid KV-2, KV-1, KV-85, IS-1, IS-2, IS-3, IS-4 ja T-10; ujuvtank PT-76) 

## M
*Aleksandr Morozov (keskmise raskusklassi tankid T-34, T-54, T-64)

## P
*Nikolai Popov (lahingutank T-80)
*Vladimir Potkin (lahingutank T-90)

## T
*Andrei Terlikov (lahingutank T-14 Armata)

## V
*Valeri Venediktov (lahingutank T-62, raketitank IT-1, keskrasketank T-72)
Siiri Taimla-Rannala

**Siiri Taimla-Rannala** (sündinud 15. jaanuaril 1981) on eesti kunstnik, joonistaja ja visualiseerija. 
__NOTOC__
## Haridus
Ta on lõpetanud Eesti Kunstiakadeemia joonistamise magistriõppes (2007).

## Töö
Siiri Taimla-Rannala on töötanud joonistamise õppejõuna Eesti Kunstiakadeemias ja Sally Stuudios ning osalenud näitustel. 2010. aastal astus Eesti Kunstnike Liitu.  

Koos Tanel Rannalaga on ta Joonmeedia asutaja, mis alustas Eestis esmakordselt visuaalsete kokkuvõtete joonistamisega (2009). Alates Joonmeedia asutamisest on Siiri Taimla-Rannala tegutsenud visualiseerijana (*[[:en:Graphic_facilitation|graphic recording]]*) nii Eestis kui mitmes muus Euroopa riigis. Joonmeedia kunstnikuna on tema tööde läbivaks jooneks nn suure pildi joonistamine, kus suur infohulk on ühele tervikpildile koondatud. 

2023. aastal ilmus tal koostöös Eesti Rahva Muuseumiga Eesti ja maailma ajalugu joonistuste kaudu kujutav raamat "Ajalugu piltides". 

Ta on ETV ajaloosarja "Eesti (täielik ja kontrollitud) ajalugu" sadade joonistuste autor. 

2025. aastal valmis tal eesti raamatu aastale pühendatud pannoo "Kas sa seda lugu tead? 500 aastat eestikeelset raamatut" Eesti Rahva Muuseumis. 

## Tunnustus
* 2016 – Eesti Disainiauhinnad, erioskused infograafika, kuld – Joonmeedia Eesti Rahva Muuseumi tegelussaali illustratsioonide eest.
* 2025 – ETV ajaloosari "Eesti (täielik ja kontrollitud) ajalugu" võitis EFTA kategoorias "Parim meelelahutussaade".
* 2025 – Galerii-G 2025. aasta kunstipreemia.

## Isiklikku
Siiri Taimla-Rannala on Andres Taimla tütar. Tema vaarvanaisa oli Anton Üksti.

## Viited

## Välislingid
* Koduleht, siiritaimla.ee
* Visualiseerija Siiri Taimla-Rannala joonistas üles kogu Eesti ajaloo, kultuur.err.ee, 2023
* Joonmeedia ehk visuaalne protokollimine, Viimsi Teataja, 2019
* Graphic express – first steps to graphic facilitation in youth work, Slideshare, 2014
* 5th International Drawing Triennial, Siiri Taimla isikunäitus "Töö ja pere", 2012
J1 League

**J1 League** (jaapani keeles: J1リーグ, *Jē-wan Rīgu*; sponsori järgi tuntud kui **Meiji Yasuda J1 League**) on Jaapani klubijalgpalli kõrgeim liiga. Liiga on asutatud 1992. aastal.

Liigas mängib 18 klubi. Aastal 2024 peaks liigas osalevate klubide arv tõusma 20-ni.

Alates 1993. aastast on Jaapani meistriks tulnud kümme klubi. Kõige edukam on olnud kaheksa võiduga Kashima Antlers.

Jaapani kõrgliigas on olnud hinnatud Brasiilia mängijad. Näiteks 2023. aasta hooajal on liigas vaid kolm klubi, kus pole ühtegi Brasiilia mängijat, samas on 14 klubis vähemalt kaks Brasiilia mängijat.

## Klubid
2023. aasta hooajal mängivad liigas järgmised klubid:

## Meistrid

### Edukamad klubid
**Paksus kirjas** on toodud klubid, mis mängivad kõrgliigas 2023. aastal

## Suurimad väravakütid

## Hooaja parimad mängijad

## Välislingid
* Ametlik koduleht
2023. aasta 30. mai droonirünnak Moskvale

**2023. aasta 30. mai droonirünnak Moskvale** oli 30. mail erinevatel andmetel 8 kuni 32 drooniga läbi viidud rünnak Moskvale ja Moskva oblastile, sh Rubljovka elamurajoonile.

## Vaata ka
* 2023. aasta 3. mai droonirünnak Kremlile

## Viited

## Välislingid
* Mike Eckel. Moscow Does Not Believe In Drones: Why Are Military-Grade Drones Flying Over The City And Who's Behind It? RFE/RL, 1. juuni 2023
Tony Jantschke

**Tony Jantschke** (sündinud 7. aprillil 1990 Hoyerswerdas) on Saksamaa jalgpallur, kes mängib kaitsjana Saksamaa kõrgliigaklubis Mönchengladbachi Borussia.

Jantschke on mänginud Mönchengladbachi Borussiast kogu oma profikarjääri. Klubiga liitus ta 2006. aastal. Klubi põhimeeskonnas debüteeris ta Saksamaa kõrgliigas 29. novembril 2008 mängus Energie Cottbusi vastu. Esimese värava lõi ta Saksamaa kõrgliigas 6. detsembril 2008 mängus Leverkuseni Bayeri vastu.

Aastatel 2007–2013 mängis Jantschke Saksamaa noortekoondistes.
Priit Künnapas

**Priit Künnapas** (14. juuli 1962 – 7. juuli 2013) oli eesti näitleja ja ettevõtja. 

Ta õppis Eesti Muusikaakadeemia Kõrgemas Lavakunstikoolis aastatel 1982–1986 (12. lend). 

Pärast lavakooli lõpetamist suunati ta tööle Eesti NSV Riiklikusse Nukuteatrisse, aga tööst lavalaudadel ta loobus. Ärivaistuga noormees leidis meelepärase rakenduse ettevõtluses. 

Tallinnas ettevõtlusega tegelenud Künnapas rajas perele maakodu Sõrve säärel Kaunispe külas. Ta kasvatas seal ka lihaveiseid ning hooldas niimoodi loomapidamise abil rannikualasid ja alvareid.

2013. aastal oli Künnapas viie äriühingu (Rentalnet Grupp OÜ, Šoti Mägiveis MTÜ, Vilsandi Niiduliha OÜ,  Ökoabi MTÜ, Staronte OÜ) juhatuse liige.

Ta oli aastatel 1989–2013 abielus Piret Kaldaga, neil on kolm tütart (Laura-Helene, Amanda Hermiine ja Aurora Aleksandra).

## Viited

## Välislingid
*Šoti mägiveiste kasvatajad tahavad näituse korraldada. maaleht.delfi.ee, 26. oktoober 2011.
Kostroma Jumala Ilmumise klooster

**Kostroma Jumala Ilmumise klooster** (vene keeles *Богоявленско-Анастасьин монастырь*) on õigeusu klooster Venemaal Kostromas. Venemaa õigeusu kloostritest on see rahvaarvult üks suuremaid. Kloostris asub imettegev Jumalaema Fjodorovskaja ikoon.

## Ajaloost
Kloostri rajas algselt mungakloostrina 15. sajandil Radoneži Sergi sugulane ja õpilane Nikita. Kloostri viiekupliline *[[katholikon]]* ehitati Ivan Julma ajal; ehitus algas 1559. aastal. Tsaar süüdistas kloostriülemat ja osa vendi oma võistleja vürst Vladimir Staritski toetamises ning lasi nad 1570. aastal hukata.

Segaduste ajal vallutas kloostri pärast selle piiramist poola-leedu aadlik Aleksander Józef Lisowski. Rünnakus hukkus 11 munka. 17. sajandist pärineb kloostrimaja, ülejäänud hooned ehitati 19. sajandi lõpul, kui klooster kujundati ümber pseudovene stiilis. 19. sajandil muudeti klooster naiskloostriks.

Pärast Oktoobrirevolutsiooni lõpetati kloostri tegevus. See avati uuesti 1990. aastatel.

## Viited
Patrick Herrmann

**Patrick Herrmann** (sündinud 12. veebruaril 1991 Saarbrückenis) on Saksamaa jalgpallur, kes mängib parema äärepoolkaitsjana Saksamaa kõrgliigaklubis Mönchengladbachi Borussia.

Aastatel 2004–2008 kuulus ta 1. FC Saarbrückeni noortesüsteemi. Seejärel liitus ta Mönchengladbachi Borussiaga, kus on mänginud ka kogu profikarjääri jooksul. Klubi põhimeeskonnas debüteeris ta Saksamaa kõrgliigas 16. jaanuaril 2010 mängus VfL Bochumi vastu ning andis vaid minuti pärast mängu sekkumist Fabian Bäckerile väravasöödu. Saksamaa kõrgliigas lõi Herrmann esimese värava 1. mail 2010 mängus Hannover 96 vastu. Saksamaa kõrgliigas on tema resultatiivseim hooaeg olnud 2014/15, mil ta lõi 11 väravat.

Aastatel 2006–2013 mängis Herrmann Saksamaa noortekoondistes. 2015. aastal sai ta kaks mängu kirja Saksamaa jalgpallikoondises.

## Viited
Tampere lahing

**Tampere lahing** oli 1918. aasta Soome kodusõja lahing, mis toimus Soomes Tamperes 15. märtsist 6. aprillini punaste ja valgete vahel. Valgete väed saavutasid otsustava võidu.

Vägesid juhatas valgekaartlaste poolel Carl Gustaf Emil Mannerheim. Punaseid juhtis Hugo Salmela, kes sai lahingus surma.

## Eellugu

Kui Soome kodusõda 1918. aasta jaanuaris algas, sai Tamperest, Soome suurimast tööstuslinnast, üks revolutsiooniliste punavägede tugipunkte.  Linnal oli suur strateegiline tähtsus.

## Lahing linnas

Tampere oli piiramisrõngas ning eraldatud teistest punaste jõududest, kuid valge väejuhatus, kes ei tahtnud linna näljutamist oodata ja kartis punaste vasturünnakut lõunast, andis esialgse käsu linnale kallaletungi teha. Peamine valgete jõud oli suunatud Tampere idaosale. Pärast äärepoolsete külade vallutamist ja eeslinnadesse tungimist olid valged valmis 28. märtsil Tampere linna ründama. 28. märts oli sõja kõige verisem päev, kus oli suuri kaotusi nii punaste kui ka valgete poolel. Kokku suri umbes 300 soomlast. Nende kaotuste tõttu aeglustus lahing mitmeks päevaks.

3. aprillil olid linna all paiknevad valgete väed valmis lõplikuks rünnakuks. Kell 3 öösel, pärast pool tundi kestnud suurtükitule ettevalmistust, anti märguanne lõpliku rünnaku alustamiseks. Esimesel rünnakupäeval hõivati Tammerkoski kärestikust ida poole jääv osa linnast. Ainult ühel kompaniil õnnestus pääseda mööda kitsast tammi üle kärestiku. Nad rajasid endale tee läbi kesklinna ja asusid ühte valitseval positsioonil olevasse muuseumimajja. Seal kaitsesid nad end vastaspoole eest ligi ööpäeva, saamata mingit ühendust teiste vägedega, ning murdsid lõpuks teiste juurde tagasi.

4. aprilli hommikul ületasid valged üle kärestiku viiva raudteesilla ning haarasid enda valdusse Näsilinna linnaosa. Teine valgete grupp oli läinud üle tammisilla lääne poole ning vallutanud tööstushooned. Viimased punaväed tõmbusid 4. ja 5. aprillil Pyynikki ja Pispala linnaossa ning punastest raekoja kaitsjad alistusid 5. aprillil kell 17.30. Viimased punased Pyynikkis alistusid 6. aprillil, jättes kogu linna valgetele. 6. aprillil loendati Tampere turuplatsil punavange, kusjuures nende arv oli umbes üksteist tuhat.
## Tagajärjed

Tampere lahing oli umbes 30 000 sõduriga üks Põhjamaade ajaloo suuremaid lahinguid. 
Valged võitsid lahingu ülekaalukalt ning saavutasid tähtsad strateegilised eelised. Punaste poolel sai surma 1800 ning võeti vangi 11 000 sõdurit, võrreldes kõigest 600 valge surnuga. Punaarmee kõige kogenum ja paremini varustatud armee oli hävitatud. Valged omandasid palju sõjasaaki, sealhulgas 30 suurtükki. Üle 500 pere jäi ilma koduta. Linn taastus täielikult alles 1920. aastate keskpaigas.

## Viited
Raimonds Čudars

**Raimonds Čudars** (sündinud 4. juulil 1974 Murjāņis) on Läti jurist ja poliitik. Ta valiti 2022. aasta Läti parlamendivalimistel seimi liikmeks. Ta oli 14. detsembrist 2022 kuni 15. septembrini 2023 Läti kliima- ja energeetikaminister (Arturs Krišjānis Kariņši teises valitsuses).

19. juunist 2025 on ta Läti keskkonna- ja regionaalarengu minister.

Ta lõpetas aastal 1996 Läti Ülikooli õigusteaduskonna. Aastatel 2002–2009 oli ta praktiseeriv jurist.

2022. aasta Läti parlamendivalimistel valiti ta ühenduse "Uus ühtsus" nimekirjas (Jaunā Vienotība) seimi liikmeks. 14. detsembrist 2022 kuni 15. septembrini 2023 oli ta Läti kliima- ja energeetikaminister Arturs Krišjānis Kariņši teises valitsuses.

## Tunnustus
* 2023 Maarjamaa Risti II klassi teenetemärk

## Viited
Bryan Gil

**Bryan Gil Salvatierra** (sündinud 11. veebruaril 2001 L'Hospitalet de Llobregatis) on Hispaania jalgpallur, kes mängib Hispaania kõrgliigaklubis Girona.

Sevilla noortesüsteemiga liitus Gil 2012. aastal. Klubi põhimeeskonnas debüteeris ta Hispaania kõrgliigas 6. jaanuaril 2019 mängus Madridi Atlético vastu. Esimese värava lõi ta liigas sama aasta 25. aprillil mängus Rayo Vallecano vastu, millega sai esimeseks 21. sajandil sündinud mängijaks, kes on Hispaania kõrgliigas värava löönud. Hooaja 2019/20 teises pooles mängis Gil laenul Hispaania kõrgliigaklubis Leganés ja hooajal 2020/21 samasse liigasse kuuluvas SD Eibaris.

Hooaja 2021/22 eel liitus Gil Inglismaa kõrgliigaklubiga Tottenham Hotspur. Vastupidises suunas siirdus samal ajal Sevilasse Erik Lamela. Hooaja teises pooles oli ta laenul Hispaania kõrgliigaklubis Valencia. 2023. aasta jaanuaris naasis ta laenulepingu alusel Sevilasse, kus mängis kuni hooaja lõpuni. 2024. aasta juulis läks ta laenule sama liiga klubisse Girona.

2017. aastast mängis Gil Hispaania noortekoondistes. 2020. aasta suveolümpiamängude jalgpalliturniiril võitis ta Hispaania võistkonnaga hõbemedali. Hispaania jalgpallikoondises tegi ta debüüdi 25. märtsil 2021 MM-i valikmängus Kreeka vastu.

## Viited
Loomade farm

**"Loomade farm"** on George Orwelli 1945. aastal ilmunud teos, mis räägib farmist, kust inimesed on minema aetud ning võim on loomade käes. Raamatu tegevustikku on võrreldud totalitaristlike riigikordadega ning raamatus kujutatut peetakse aktuaalseks ka tänapäeval. Eesti keeles ilmus raamat esimest korda Rootsis ilmunud ajakirjas Oma Maa aastail 1947–1948 ja Eesti NSV-s Loomingu Raamatukogus 1988. aastal. 

## Sisukokkuvõte

Raamatu tegevus toimub Inglismaal karjafarmis, mille omanik on härra Jones. Jones ilmub pidevalt koju joobnult ning kohtleb farmis olevaid loomi halvasti. Ühel päeval joob ta end baaris täis ning jõuab koju alles järgmise päeva õhtul. Loomad on selleks ajaks juba kaua söömata olnud ning suurest näljast murravad nad viljasalve. Unest ärganud Jones läheb loomadele kallale, jagades neile igast suunast hoope. Nälginud loomad otsustavad piinajale vastu hakata ja nii aetakse Jones farmist minema.

Pärast Jonesi lahkumist saavad farmi juhtideks sead, nende eesotsas kuldid Napoleon ja Lumepall. Sigade juhatusel möödub elu ladusalt ning loomad on õnnelikud, et nad elavad paremini kui Jonesi ajal.

Loomade olukord halveneb uuesti, kui Napoleon otsustab Lumepalli farmist minema ajada ning võimu enda kätte haarata. Napoleoni juhtimisel hakatakse varem paika pandud reegleid muutma ning loomadele valeinfot levitama. Loomad elavad halvemini kui Jonesi ajal: nad teevad rohkem tööd ja saavad vähem süüa. Siiski arvavad kõik, et nad elavad paremini kui enne, sest nad ei mäleta, milline oli elu enne ülestõusu, ning usuvad Napoleoni levitatud infot elujärje paranemise kohta.

Loomade silmad avanevad, kui nad leiavad Napoleoni korraldatud õhtusöögil sead ja inimesed koos lõbutsemas, kaarte mängimas ning üksteisega vaidlemas. Siis taipavad loomad, et sead on inimeste nägudega ning enam ei ole võimalik vahet teha, kumb on kumb.

## Autorist
Inglise kirjanik ja kriitik George Orwell, kodanikunimega Eric Arthur Blair sündis 1903. aastal Indias. Tema tuntumad teosed on "Loomade farm" ja "1984", mis räägivad totalitaarse riigikorra ohtudest. George Orwelli "Loomade farm", mis põhineb Vene revolutsioonil, valmis 1944. aastal. Raamatu ilmumine lükkus aastasse 1945, kuna Orwellil oli raskusi kirjastaja leidmisega. Kui teos lõpuks 1945. aastal ilmus, sai see kohe populaarseks. "Loomade farmi" peeti kuni "1984" ilmumiseni Orwelli parimaks teoseks.

## Tegelased
*Jones – karjafarmi omanik, kes pidevalt joob ning jätab oma loomad unarusse. Pärast baarist koju tulemist unustab Jones loomi sööta ja näljased loomad korraldavad ülestõusu. Ülestõusu tulemusel kihutatakse Jones farmist minema. 
*Napoleon – suur metsiku välimusega börskiri tõugu kult, kes pole suurem asi kõneleja, kuid on tuntud selle poolest, et ta suudab alati oma tahtmise läbi suruda. Loomade farmi juht.
*Lumepall – algne loomade farmi juht, Napoleoni suurim rivaal.
*Vana Major – suur valge tõukult, kes innustas loomi ülestõusule.
*Mollie – valge mära, kes ei suuda inimeste poolt pakutavatest hüvedest loobuda. Eneseimetleja. Farmis üritab alati tööst kõrvale hiilida. Raamatu keskel asub ta elama lähedal olevasse farmi inimeste juurde.

## Viited
Capri Virkkunen

**Päivi "Capri" Virkkunen,** hiljem tuntud **Päivi Selo** (sündinud 28. veebruaril 1972), tuntud ka kui lihtsalt **Capri**, on Soome laulja ja hääletreener. Ta alustas poplauljana Soomes ja ka cover-bändi liikmena. 2012. aastal sai temast Soome sümfoonilise power metal bändi Amberian Dawn solist, asendades varasema bändi solisti Heidi Parviaineni alates bändi koondalbumist "Re-Evolution".

* 
* Amberian Dawn veebis
Tuomas Seppälä

**Tuomas Seppälä** on Soome kitarrist, klahvpillimängija ja helilooja, kes on tuntud kui Soome sümfoonilise ''power metal''<nowiki/>'i bändi Amberian Dawn asutajaliige ja põhiline helilooja.

## Välislingid

* Amberian Dawni koduleht